30.11.2013. Službeni list Europske unije L 320/7 ODLUKA VIJEĆA od 25. studenoga 2013. o potpisivanju, u ime Europske unije, Sporazuma između Europske unije i Republike Azerbajdžana o pojednostavljenju izdavanja viza (2013/695/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s njegovim člankom 218. stavkom 5., uzimajući u obzir prijedlog Europske komisije, budući da: (1) — Zajedničkom izjavom sa sastanka na vrhu Istočnog part- nerstva održanog u Varšavi 30. rujna 2011. potvrđuje se politička potpora povećanju mobilnosti građana putem liberalizacije viznih pravila i namjera  poduzimanja postupnih koraka prema bezviznom putovanju za svoje državljane u dogledno vrijeme. (2) _ Vijeće je 19. prosinca 2011. ovlastilo Komisiju da započne pregovore s Republikom Azerbajdžan o Spora- zumu između Europske unije i Republike Azerbajžana o pojednostavljenju izdavanja viza (,Sporazum"). Pregovori su uspješno završeni parafiranjem Sporazuma 29. srpnja 2013. (3) — Sporazum bi trebao biti potpisan u ime Unije, podložno njegovom sklapanju. (4) — Ova odluka predstavlja razvoj odredaba schengenske pravne stečevine u kojoj Ujedinjena Kraljevina ne sudje- luje, u skladu s Odlukom Vijeća 2000/365/EZ (!), Ujedi- njena Kraljevina stoga ne sudjeluje njenom donošenju i nije njome vezana niti se ova odluka na nju primjenjuje. (5) — Ova Odluka predstavlja razvoj odredaba schengenske pravne stečevine u kojoj Irska ne sudjeluje, u skladu s Odlukom Vijeća 2002/192/EZ (?); Irska stoga ne sudjeluje u njenom donošenju i nije njome vezana niti se ova odluka na nju primjenjuje. (6) — U skladu s člancima 1. i 2. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove odluke i nije njome vezana niti se odluka na nju primjenjuje, DONIJELO JE OVU ODLUKU: Članak 1. Potpisivanje, u ime Unije, Sporazuma između Europske Unije i Republike Azerbajdžana o pojednostavljenju izdavanja viza odobrava se u ime Unije, podložno sklapanju navedenog Spora- zuma (*). Članak 2. Predsjednika Vijeća ovlašćuje se da odredi osobu ili osobe koje će biti ovlaštene potpisati Sporazum u ime Unije. Članak 3. Ova Odluka stupa na snagu na dan donošenja. Sastavljeno u Bruxellesu 25. studenoga 2013. Za Vijeće Predsjednik D. PAVALKIS (!) Odluka Vijeća 2000/365/EZ od 29. svibnja 2000. o zahtjevu Ujedi- njene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.). (?) Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.). () Tekst Sporazuma objavit će se zajedno s odlukom o njegovom sklapanju.